
Annus quem agimus post Ch. n. MDCCCLXX praeter ceteras quas fert memorias genti 
nostrae celebres silentio praeterire quoque non sinit Immanuelis Kantii dissertationem 
inauguralem de mundi sensibilis atque intelligibilis forma et principiis ante hos centum annos 
scriplam. Hanc enim disputationem, quamquam non magna esl, recte dixeris cardinem, in 
quo omnis philosophiae Kantianae certa cognitio et justa aestimatio vertitur, quas quidem 
nondum existere luculentissime certamina demonstrant ipsis his diebus inter doctissimos eosque 
philosophiae Kantianae deditissimos viros de ejus fundamento oborta. Noli autem putare 
mihi hoc contendenti in animo esse nude eis, quae Kuno Fischerus simili sensu de hac re 
disputavit, caleulum apponere. Etenim quum in duobus doctrinis totum Kantianae philosophiae 
fundamentum sit positum, aesthetica atque analytica transscendentalibus, quas ille vocat, 
quarum prior in disputatione de mundi sensibilis atque intelligibilis forma alque principiis ita 
absoluta apparet, ut fere immutata a Kantio in Criticam ralionis purae undecim annos post 
anno MDCCLXXXI editam sit translata, Fischerus ita totum philosophiae Kantianae cardinem 
in illa temporis spatiique doctrina, quae aesthetica transscendentali continetur, verli arbitratur, 
ut ex hoc loco Kantium ex philosophiae suae tirocinio ad ipsam philosophiae formam transitum 
fecisse contendat, contra quod ego non aesthetica sed analytica transscendentali, quae in 
Critica primum apparuit, philosophiae Kantianae ingenium singulare demum sese exseruisse 
teneo. Quae sententiarum differentia ne nauci tibi videatur, moneo ex ea pendere sententiam, 
quam de criticae Kanlianae aut veritale aut falsitate ferre sive potes sive debes; id, quod 
Scriptiuncula hac demonstrare mihi est propositum. 

Aesthetica transscendentali notum est Kantium nihil aliud significare, quam doctrinam de 
lempore et spatio lanquam intuitibus puris sive formis solo aspectu perceptis, quae omnium 
rerum singularium perceptionem tanquam conditio necessaria antecedat. De qua sententia 
Kantii quam maxime controversa quid sit sentiendum hoc quidem loco intactum relinquo, 
unum quaerens, num ea sit ejus vis, ut ea posila et analytica transscendentalis et tota 
deinceps criticae series necessario sequatur. Et certo quodam modo hoc ita esse non nego; 
nempe ita, ul ex hac lacinia Kantium arripiens cum Schopenhauero cetera omnia, quae non 

purum putum malerialismum sapiunt, pro indignis Kantio habeas. Ita enim fieri non potest, 
quin hominem tanquam naturalem aliquem sive organismum sive mechanismum consideres, 
qui ut edendi dormiendi crescendi ceteris naturae officiis, ita eliam cogitandi officio fungens 
imaginationibus quibusdam sive ideis sit affectus, simili modo ac alios alias stirpes odores 
spargere, colores referre, formas fingere, alios alia animalia vitae usus prae se ferre videmus. 
Nam ne Schopenhauero ceterisque plurimis, qui hodie, dum materialismum sequuntur, animum, 
voluntatem cetera, quae sunt spiritualia, profitentur, injuriam inferre videar; quid illi sibi 
velint, id judicare a me est alienum, hominem autem propterea e numero ceterorum animalium 
eximi, quod inter celeras imaginationes aliquas habeat, quae sublimiores videntur, si omnis 
cogitandi vis, quae in eo est, rerum naturae vindicatur, id concedere nullus possum. Ad Kantium 
autem quod attinet, neglexit ille quidem, quomodo intuitus puri quos dicit temporis spatiique 
in homine nascantur, accuratius inquirere — nam quod conceptum utrumque acquisitum, non 
a sensu quidem objectorum abstractum sed ab ipsa mentis actione secundum perpetuas leges 
sensa sua coordinante, quasi typum immutabilem ideoque intuitive cognoscendum dicit (sect. 
III, $. 15 in coroll), id desiderio inquisitionis criticae minime satisfacit — certissimum autem 
est, illam materialistarum sententiam, secundum quam humanam cogitationem ex solo corporis 
munere repetunt, a Kanlio cum, posteaquam criticam suam excoluit, tum prima philosophiae 
suae aetate fuisse alienissimam. Quaestio igitur, de qua agitur, haec est, illud philosophiae 
cum rerum supernaturalium cognitione dissidium, in quo crilicae Kantianae ingenium elucet, 
num cum doctrina, quam de tempore spatioque Kantius induxit, aut reapse aut saltem ex 
Kantii sententia, necessitatis vinculo conjunctum sit; quod utrumque nego. Temporis enim 
spatiique doctrinam, quum primum in disputatione, quam tractamus, Kantius proponeret, ita 
enarravit, ut simul quid transscendentalis notione, quo nomine postea eam significavit, 
contineatur veri, luculentissime indicetur. Fallitur enim Fischerus qui transscendentalis notione 
contendit id voluisse Kantium significare, dogmaticam quam vocant se transscendere philo- 
sophiam*); quum principali saltem Kantii sensu nihil aliud hac notione indicetur. quam ea 
veritatis cognoscendae lex, qua a conditionatis ad conditionem, a singulis ad universalia, a 
partibus ad totum ascendere jubemur; quam quidem haud invite concedemus ex intimis verae 
philosophiae visceribus esse haustam.  Universae igilur disputationi Totius notionem Kantius 
subjecit, mundi scilicet, cui quaecunque tanquam entia concipiuntur ipseque Deus involvuntur; 
satis id quidem confuse, quod tamen nunc non curo. Duo autem quum Kantius rerum genera 
distingueret, unum visibilium, intelligibilium alterum, utriusque ad Totius relationem excutit. 
Et hoc quidem in patulo est; impeditior autem quaestio ex eo oritur, quod Kantius tempus 
spatiumque rerum, quatenus sunt phaenomena, formam subjectivam esse voluit, quam 
sententiam in disputatione de Mundi sensibilis et intelligibilis Forma atque principiis manifesto 
profert. (Conf. Sect. III, $. 14, 5 Tempus non est objectivum aliquid et reale, nec substantia, 
nec accidens nec relatio, sed subjectiva conditio per naturam mentis humanae necessaria, 
quaelibet sensibilia certa lege sibi coordinandi et intuitus purus. Ibd. $. 15 Spatium non 
est aliquid objectivi et realis, nec substantia nec accidens nec relatio; sed subjectivum et 
ideale e natura mentis stabili lege proficiscens, veluti schema, omnia omnino externe sensa 
sibi coordinandi.) Ex hac autem doctrina totum idealismum transscendentalem recte colligere 
sibi videntur. Si enim revera tempus et spatium formae subjectivae cogitationis humanae 

sunt, necessario sequi videtur, quaecunque temporis spatiique ambitu continentur, non nisi in 
nostra cogitatione existere. Contra quod duo habeo, quae moneam. Primum enim, si Kantius 
tempus spatiumque subjectivas mentis humanae formas esse voluit, non ideo etiam singulorum 
hominum, qua singuli sunt, formas esse contendit, ac si ille singulorum hominum: cogitatione 
rerum naturam effici statuisset; quae profecto non fuit Kantii sententia. Verum quidem est, 
si de cogitatione humana agitur, singularum mentium agitationem non posse praetermilli, ipsa 
autem cogitatio humana non sola singulorum agitatione conficitur, sed est lex communis, quam 
singuli, si quidem secundum rationem cogitare tanti faciunt, sequi debeant. Haec lex quo in 
loco sit quaerenda, quoque vinculo singulorum hominum mentes cum ea contineantur, ejus 
rei ralionem reddere. quae erat philosopho crilices auetore digna, Kantius supersedit, hoc 
uno contentus, ut ad leges perpetuas, quibus humanae mentis agitatio regeretur, nos relegaret 
(conf. locum supra ullatum Sect. III. $. 15 in coroll). Alterum, quod monendum habebam, 
hoe est, ut ne praetermittas, de rebus tanquam phaenomenis tantum non de rebus ipsis illam 
spatii temporisque conceptum valere. Res autem ipsas sive substantiam rerum negare num 
post criticam fundatam Kantii sententia fuerit, jam non quaero; cerle anno 1770 haec 
sententia ab eo fuit alienissima. Accurate igitur si Kantii sententiam excutis, nihil aliud eum 
dixisse intelliges, quam humanae mentis agitationem ea lege esse adstrictam, ut rerum visibilium 
apparentiam non nisi formis quibusdam eas continentibus percipere possit. Quae sententia, 
ut est verissima, sie tantum abest, ul rerum ipsarum cognitionem extra spalii temporisque 
fines positarum excludat, ut ipsa ad fontem hujus cognitionis in sublimiori aliquo intellectu, 
nempe divino, investigandam provocet. Hanc autem esse Kantii mentem disputationis pro- 
gressus luculentissime demonstrat. Prolata enim illa de tempore spatioque doctrina, ad ipsa 
rerum intelligibilium principia investiganda accedens, in Sect. IV. ita disputationem instituit, 
ut ex ipsa illa doctrina argumentum petat, quo singularum rerum mundo contentarum unitatem 
atque cohaerentiam, qua unum quoddam totum efficiunt, evincat eosque eludat, qui, quum 
lempus spaliumque pro objectivis et realibus habeant, unius totiusque mundi conceptus quo 
fundamento innitatur quaerere negligant. Ita autem fit, ut ipse ille temporis spatiique con- 
ceptus subjectivus ex altiore fonte repetatur ejusque fundamentum in rerum finilarum ad 
infinitum relatione investigetur. Haec disputationis pars parum adhuc aut respecta aut 
intellecta esse videtur, ut singula apponere non alienum sit. $. 16 Postquam sententiam 
illorum, qui spatium tempusve pro reali aliquo et absolute necessario ommium  possibilium 
substantiarum et statuum quasi vinculo habent, refutavit, ita pergit: Verum praeterquam quod hic 
conceptus, uti jam demonstratum est, subjecti potius leges sensitivas quam ipsorum objectorum 
conditiones atlineat, si vel maxime illi realitatem largiaris, tamen non denotat, nisi intuitive 
datam coordinationis universalis possibilitatem adeoque nihilo minus intacta manet quaestio 
nonnisi intellectui solubilis: quonam principio ipsa haec relatio omnium substantiarum nitatur, 
quae intuitive spectata vocatur spatium? In hoc itaque cardo vertitur quaestionis de principio 
formae mundi intelligibilis, ut pateat, quonam modo possibile sit, ut plures substantiae in 
mutuo sint commercio et hac ratione pertineant ad idem totum, quod vocatur mundus. Tum 
deinceps hae propositiones probantur. $. 18. Totum e substanliis necessariis est impossibile. 
$.19. Totum itaque substantiarum est totum contingentium et mundus per suam essentiam ex 
meris constat contingentibus. §. 20. Substantiae mundanae sunt entia ab aliquo, sed non a 
diversis, sed omnia ab uno... Hinc forma universi testatur de causa materiae el nonnisi 
eausa universorum unica est causa universitatis neque est mundi architectus, qui non sit 
simul creator. §. 22. Si quemadmodum a dato mundo ad causam omnium ipsius parlium 

unica valet consequentia, ita etiam vice versa a data causa communi omnibus ad nexum 
horum inter se adeoque ad formam mundi similiter procederet argumentatio (quamquam 
fateor hanc conclusionem mihi non aeque perspicuam videri) nexus substantiarum primitivus 
non foret contingens, sed per sustentationem omnium a principio communi necessarius. — 
Cum hoc conferas quaeso quae in disputatione, cui titulus: Principiorum cognitionis meta- 
physicae nova dilucidatio (anno 1755 scripta) Kantius dixerat: Substantiae finitae per solam 
earum existentiam nullis se relationibus respiciunt nulloque plane commercio continentur, nisi 
quatenus a communi existentiae suae principio divino nempe intellectu mutuis respectibus 
conformata sustinentur. — Quam prope hisce conatibus Kantius ad eum finem accesserit, 
quem eousque philosophia propositum habuit, ut ex Dei vera cognitione veritatis fontem 
aperiret, quam maxime scholion prodit, sect. IV. additum, ex quo praeclarissimam pro- 
positionem afferro, mentem humanam non affici ab externis mundumque ejus aspectui non 
patere in infinitum, nisi quatenus ipsa cum omnibus aliis sustentetur ab eadem vi infinita 
Unius, et quod sub finem indicat se sentire, quam proxime haec sua absint a Malebranchio, 
qui nos omnia intueri in Deo asserebat. Haec tanquam mystica refugit quidem Kantius, 
quoniam non salis ratione fundata ei videbantur (et id recte quidem), non quod ipsam rem 
repudiabat. 

Totus igitur Kantius in eo erat tunc quidem intentus, non ut metaphysices fundamentum 
dejiceret, sed ut philosophicae cognitionis rectam viam muniret, quam merito desiderasse eum 
non possumus non concedere, neque dubium est ipsum scopum eum feriise, metaphysices 
proprium principium desiderantem, quod quidem logicae ita esset accommodatum, ut in ceteris 
disciplinis res singulae logicae sunt subjectae. (conf. sect, V. §. 23. Hinc quoniam 
methodus hujus scientiae hoc tempore celebrata non sit, nisi qualem logica omnibus scientiis 
generaliter praecipit, illa autem, quae singulari metaphysicae ingenio sit accommodala, plane 
ignoretur...) Cui desiderio  satisfaciendi quum nec animum nec copiam habere 
tunc quidem sibi videretur, parlem tamen operis haud contemnendam jam conficiendam sibi 
sumsit, nempe sensitivae cognitionis cum intellectuali contagium, non quatenus solum incautis 
obrepit in applicatione principiorum sed ipsa principia spuria sub specie axiomatum effingit, 
adumbrandum.  Palmaris deinde lex statuitur, sollicite cavendum esse, ne principia 
sensilivae cognitionis domestica suos lerminos migrent ac intellectualia 
efficiant, (Sect. V. $. 24) Hujus legis confirmationem quaerit Kantius ex judicii logici 
natura, quae eo continetur, quod praedicatum latius pateat, quam subjectum, id ad quod jam 
in disputatione de formarum syllogisticarum natura sophistica (1763) animum adverlerat, quod 
tamen accuratius investigandum nec ipse nec post eum philosophi tanti fecerunt. Efficitur 
enim ita judicium logicum cognitionis nostrae non forma tantum sed eliam vis, cum tota 
cognoscendi ratio in eo consistat, ut subjectum ad praedicatum referatur. ($. 24. Nam quia 
praedicatum in quolibet judicio intellectualiter enunciato est conditio absque qua subjectum 
cogitabile non esse asseritur, adeoque praedicatum sit cognoscendi principium...) Igitur si 
ut subjectum sic praedicatum est conceptus sensitivus (veluti in judicio: leo est animal) 
plana est res. At si, ut cum Kantio pergam, admoveatur (praedicatum) conceptui intellectuali, 
judicium tale nonnisi secundum leges subjectivas erit validum (judicium enim logicum est 
per se mere subjectiva cogitationis forma), hine de notione intellectuali ipsa non praedicandum 
et objective efferendum, sed tantum ut conditio, absque qua sensitivae cognitioni 
conceptus dati locus non est Recte me hanc Kantii argumentationem ad praedicati 
prae subjecto in judicio logico praestantiam retulisse, nota ab auctore infra adjuncta docet, 


in qua praeceptum, quod dedit, hac propositione elucidat: ,,quidquid existit, est alicubi“; quae 
cum sit manifesto falsa, rectissima evadal, si convertatur: nempe: quidquid est alicubi, existit, 
Minime quidem te fugiet, verbis, quae insigniter expressa sunt, totum quodammodo idealismum 
transscendentalem contineri. Kantius autem tunc quidem nihil tale ex hac argumentatione 
collegit, sed ad axiomata subreptitia observanda ea utitur, quae per subordinationem conceptus 
sensitivi tanquam notae intellectualis in metaphysicam dominentur. §. 25. proponitur hoc 
principium reductionis axiomalis cujuslibet subreptitii: si de conceptu quocunque intellectuali 
generaliter quicquam praedicatur, quod perlinet ad respectus spatii atque temporis, objective 
non est enuntiandum et non denotat nisi conditionem, sine qua conceptus datus sensitive 
cognoscibilis non est. Quo axiomate spurio ideo Kantius dicit tam facile intellectum seduci, 
quia similitudine, qua cum alia verissima regula utatur, turbemur. Recte enim, inquit, 
supponimus: quidquid ullo plane intuitu cognosci non potest, prorsus non esse cogitabile 
adeoque impossibile. Vides Kantium his verbis distinguere inter humanum intellectum, quae 
spatii temporisque finibus ea, quae sunt, nempe, quae nos intuemur, cireumscribit, et alium 
aliquem, divinum scilicet; idque cavere ne modo humani intellectus pro regula abutamur, 
qua ipsam rerum veritatem metiamur. (Sect. V, §. 25. Quoniam autem alium intuitum 
praeter eum, qui sit secundum formam spalii et temporis, nullo mentis conatu ne fingendo 
quidem assequi possumus, accidit, ut omnem omnino intuitum, qui hisce legibus adstrictus non 
est, pro impossibili habeamus, — intuitum purum intellectualem et legibus sensuum exemtum, 
qualis est divinus, quem Plato vocat ideam, praetereuntes — ideoque omnia possibilia 
axiomatibus sensitivis spatii et temporis subjicimus.) ... Quo metaphysicae cognitionis corrigendae 
redintegrandaeque munere quam serio et quam felici cum successu Kantius tunc quidem functus 
sit, accuratior trium formularum descriptio demonstrat, sub quibus axiomatum subreptitiorum 
species complectitur; ex qua disputationis parte unam alteramve sententiam apposuisse satis 
habeo. Primae speciei, cujus formula haec est: ,,Eadem conditio sensitiva, sub qua sola 
intuitus objecti est possibilis, est conditio possibilitatis objecti“, exemplum affertur propositio: 
quidquid est, est alicubi et aliquando. Sect. V. $. 27. Quo principio spurio, quum omnia 
entia, etiamsi intellectualiter cognoscantur, conditionibus spatii et temporis in existendo adstrin- 
gantur, incassum impugnari demonstrat Kantius aut substantiarum ceterarum immaterialium aut 
ipsius summi numinis existentiam. Non autem eum in hoc fructu, quem in sola refutatione 
erroris cerni dixeris, constitisse, sed ulterius progressum luculentissime verae philosophiae 
facem praetulisse, haec te verba edocebunt: ,,Quod autem tempus attinet, postquam illud non 
solum legibus cognitionis sensitivae exemerunt, sed ultra mundi terminos ad ipsum ens extra- 
mundanum tanquam conditionem existentiae ipsius transtulerunt, inextricabili labyrintho sese 
involvunt. Hinc absonis quaestionibus ingenia excruciant, v. g. cur Deus mundum non multis 
retro seculis condideriL^ — Unum his addo exemplum ex principiis quae dixit convenientiae 
petitum, ut, quantopere philosophica Kantii studia tunc quidem positivae religioni inhaeserint, 
evincam. Sect. V. $. 30 haec leguntur: „Primum (hujus generis principium est), quo sumimus: 
omnia in universo fieri secundum ordinem naturae; quod quidem principium Epicurus 
absque ulla restrictione, ommes autem philosophi cum rarissima et non sine summa necessitate 
admittenda exceptione uno ore profitentur. Ita aulem statuimus, non propterea, quod eventuum 
mundanorum secundum leges naturae communes tam amplam possideamus 
cognitionem aut supernaturalium nobis pateret vel impossibilitas vel minima 
possibilitas hypothetica, sed quia, si ab ordine naturae discesseris, intellectui nullus plane 
usus esset et temeraria citatio supernaturalium est pulvinar intellectus pigri. Eandem ob 


ralionem miracula comparativa, ‘influxus nempe spirituum sollicite arcemus ab expositione 
phaenomenorum, quia, cum eorum natura nobis incognita sit, intellectus magno suo detrimento 
a luce experientiae, per quam solam legum judicandi sibi comparandarum ipsi copia est, ad 
umbras incognitarum nobis specierum et causarum averteretur.“ 

Vides criticam Kantianam ante hos centum annos manifesto eum obtinuisse scopum, ut 
quae humanae cognitionis imbecillitate summae rerum veritati injuria infertur, ea aut exterminetur 
aut, si minus, delegatur; quod quidem ut veritati, quam nullum aliud verum fundamentum 
habere teneo quam in dogmate christiano, contradicat tantum abest, ut ejus ingenio sil 
accommodatissimum. Planum est igitur, ea quae in critica rationis purae aut Christianae veritati, 
aut omnino rerum extra visibilium ambitum positarum existentiae adversantur, ex illo principio 
cognitionis enata esse, quod post annum 1770 Kantius excoluit; nempe ex judiciorum, quae 
vocat Kantius synthetica a priore, valore in rerum natura et quidem praeter mathematicam in sola 
rerum natura; quod quidem principium haud te fugiet contrarium quodammodo esse eis, quae 
anno 1770 de intellectualium veritate non ad sensitivae cognilionis leges revocanda pro- 
posuerat, ita ut in criticae purae, quam vocavit, fundamentum ea jam receperit, quae tunc 
tanquam axiomala spuria aspernatus erat. — Quodsi nullo modo Fischero concedo, disputatione 
de Mundi sensibilis atque intelligibilis forma et principiis jamjam eam Kantii philosophiam 
formam induisse, quam critica rationis purae assecutum esse Kantium manifestum est, quam- 
quam, quam constanter tenuerit, non item — unum est, quod, qui satis attente ea, quae disputavi, 
legit, mihi hoc contendenti possit objicere. Nam temporis spatiique notione jam anno 1770 
proposita ex Kantii certe mente non universam crilicae rationis purae seriem conlineri, id 
salis spero omnibus jam firmatum esse; eo autem cadere mea sententia videatur cuipiam, 
quod ipse supra concesserim, argumentalione ea, qua Kantius ex praedicali cum subjecto 
in judicio relatione colligit, de notione intellectuali praedicatum non objective efferendum, sed 
tantum ut conditionem, absque qua sensitivae cognitioni conceptus dati locus non sit. Hanc 
enim sententiam vix negaveris analylicae transscendentalis summam praeripere, qua postea 
Kantius judiciorum syntheticorum a priore in rerum natura non autem in metaphysicis valore 
constituto Criticae rationis purae fundamentum posuit. Et ita quidem vere hoc sententiae 
meae objici posse concedo, ut Kantium totum hunc locum, qui de cognitionis nostrae initiis 
est, augurando potius quam demonstrando confecisse mihi des; quod quidem elucet non in 
eis tantum, quae jam attigimus, veluti in temporis spatiique definitione, etsi quodammodo 
probata minime hercle demonstrata, in subjectivi notione nulla inter singulorum mentis 
agitalionem et legem omnibus communem distinctione observata, aliis, sed etiam quam maxime 
in categoriis tanquam conceptibus primitivis et a priore datis, quibus ita intellectus innitatur, 
ut sensus in temporis spatiique intuitu, non demonstratis hercle sed sumtis fictisque et, ut 
quod sentio dicam, quasi superstitione quadam numero quaterno exhibitis. Sed haec ad 
reconditiorem Criticae rationis purae Criticam pertinent; nunc satis habeo demonstrasse, non 
tantum post Critieam editam Kantium in philosophiae suae fundamento non omnino non 
haesitasse, sed in ipso illo opere palmari ad finem diversum aliquanto ab illo, quem anno 
1770 prae oculis habebat, esse delatum, ad quem quidem aesthetica transscendentalis jam 
lunc proposita minime eum adigebat. 

. Introduetionem generalem in saeros V. et N. T. libros tradet bis per hebdomadem horis definiendis. 
IT. 
III. 


Isaiae vaticiania interpretabitur ter per hebdomadem h. VIII. 
Evangelium secundum Lucam explicabit ter per hebdomadem h. VIII. 


. Exereitationes aut Syriacas aut Arabicas instituet semel per hebdomadem hora definienda. 

B. ORDINIS PHILOSOPHORUM. 


————— 


Dr. Josephus Bender, P. P. 0. h. t. Decanus. 


. Historiam generis humani primaevam resque populorum Orientalium enarrabit bis per hebdo- 
madem h. VIII. 

. Historiam Prussiae imprimis Warmiae tradet bis per hebdomadem h. VIII. 

. Selecta historiae capita critice traetabit semel per hebdomadem h. VIII. 

. Historiam poésis Christianae maxime apud Germanos docebit semel per hebdomadem hora definienda. 


Dr. Laurentius Feldt, P. P. 0. 


. Physicen experimentalem docebit et conversatorium de rebus physicis instituet diebus Lunae, 
Martis et Jovis h. XI. 

. Aut Astronomiam popularem cum Astrognosia conjunctam exponet, aut historiam universalem 
physices a Galileo usque ad nostram aetatem enarrabit diebus Mercurii et Veneris h. XI. 

. Caleulum differentialem et integralem tractabit et problemata geometrica et mechanica calculi 
integralis ope solvenda proponet diebus Lunae et Jovis h. II. 


Dr. Fridericus Michelis, P. P. 0. des. 


. Logieam docebit quater per hebdomadem h. X. 

. S. Thomae Aquinatis cognitionis humanae theoriam et cum Aristotelica et cum Kantiana com- 
parabit bis per hebdomadem h. X. 

. Geologiae lineamenta tradet bis per hebdomadem horis definiendis. 


Dr. Guilelmus Weissbrodt, P. P. E. des. 


. Latine disputandi exercitationes bis in hebdomadem instituet. 
. Euripidis Iphigeniam Tauricam bis interpretabitur. 

. T. Lucretii de rerum natura libros item bis interpretabitur. 

. Res sacras Graecorum bis enarrabit. 


Sineibu oun 


Publica doctrinae subsidia. 


Bibliotheca, cui praeest Prof. Dr. Thiel, commilitonibus patebit diebus Martis et Veneris h. II-III. 
Instrumenta, quae ad physicen, mathematicam et astronomiam pertinent, custodit Prof. Dr. Feldt. 

